Paterna ensenya als seus majors consells per millorar la seua seguretat
23/06/2016

# Paterna ensenya als seus majors consells per millorar la seua seguretat

[![Charla seguridad mayores](/images/noticias/2016/06/seguridad-jubilados.jpg)](/images/noticias/2016/06/seguridad-jubilados.jpg)

23.06.2016

La Policia Nacional de Paterna, en col•laboració amb l'Ajuntament de Paterna i la Subdelegació del Govern, han impartit hui recomanacions i consells pràctics a les persones majors del poble per millorar el seu nivell de seguretat tant als seus domicilis com en la via pública o en les seues vacances

L'Ajuntament de Paterna ha col•laborat aquest matí amb la Subdelegació del Govern de la Comunitat Valenciana i la Policia Nacional de Paterna en la Jornada informativa sobre prevenció i seguretat destinada al col•lectiu de persones majors del municipi.

En la inauguració de la xerrada, que s'ha celebrat en la Llar de Jubilats de Campament i en la qual s'han donat cita nombrosos veïns i veïnes, han estat presents el Subdelegat del Govern a la Comunitat Valenciana, Juan Carlos Valderrama, el Comissari Principal-Cap Provincial de València del Cos Nacional de Policia, Miguel González, l'Inspector Cap i Cap de la comissaria local de paterna del Cos Nacional de Policia, Jose Manuel León, l'Inspector Cap de la Comissària de Paterna, Fernando Reboiras i el regidor de Protecció a les Persones, Ocupació i Participació Ciutadana, Julio Fernández.

Durant la sessió, els assistents han rebut consells i recomanacions sobre com millorar la seua seguretat tant als seus domicilis o en Internet com en la via pública a més de quan es van de viatge o van al banc.

“Aquestes trobades són d'enorme utilitat per a les nostres majors i serveixen per potenciar el seu nivell de seguretat i de precaució en diferents àmbits de la vida”, ha destacat Julio Fernández, qui ha recordat que a Paterna existeixen més de 5.000 persones majors i que aquesta xerrada els assessora en com ser confiats però des de la prevenció i com actuar si són víctimes d'algun delicte.